Algis Liutkevičius

**Algis Liutkevičius** (g. 1958 m. rugpjūčio 8 d. Vilniuje) – Lietuvos kino ir dokumentinių filmų, televizijos laidų operatorius, Lietuvos kinematografininkų sąjungos Kino operatorių gildijos narys.

## Biografija

1976 m. baigė Vilniaus 15–joje vidurinę mokyklą, 1983–1989 m. mokėsi Vilniaus universitete. Baigęs universitete žurnalistikos studijas, iki 1990 m. dirbo Lietuvos kino studijoje garso techniku, dalyvavo garso įrašymuose, kuriant daugelį žinomiausių lietuviškų vaidybinių ir dokumentinių filmų.

1990 m. dirbo video studijoje „Vaidila“ redaktoriumi, direktoriaus pavaduotoju gamybai. 1990–1991 m. dirbo LR Vyriausybėje informacijos tarnyboje konsultantu (videoinformacija, susijusi su Vyriausybės ir Premjero veiklos svarbiausių momentų fiksavimu ir archyvavimu, užsakomųjų filmų gamyba ir organizavimas). Nuo 1991 m. dirbo televizijos operatoriumi Lietuvos televizijoje (filmų, televizijos laidų filmavimas, transliavimas).

1993, 1994 m. stažavosi Bornholmo *Baltic Media Centre* kursuose Danijoje, 2007 m. – Deutsche Welle *Akademie Deutsce Welle* kursuose Vokietijoje.

## Įvertinimas

* Stiveno Spilbergo fondo *„Survivors of the SHOH Visual History Foundation“* padėka.
* LRT apdovanojimų „Bitinukas“ nominacijoje – geriausias metų televizijos operatorius (2004 m.).

## Filmografija

* 1994 m. – dok. filmas „Gyvenimas mirties rate“, rež. Edmundas Zubavičius, LRT.
* 1995 m. – dok. filmas „Partizanės“, rež. E. Zubavičius, LRT.
* 1996 m. – dok. filmas „Lietuva. Atviros durys“, rež. Vidmantas Puplauskis, LRT.
* 1996 m. – dok. filmas „Vienatvės pilnatis“, rež. E. Zubavičius, LRT.
* 1996 m. – dok. filmas „Pasaulio pabaiga repo stiliumi“, rež. E. Zubavičius, LRT.
* 1996 m. – dok. filmas „Matematikos poetas“, rež. V. Puplauskis, LRT.
* 1997 m. – dok. filmas „Gyvenimas po mėnuliu“, rež. E. Zubavičius, LR Kultūros ministerija.
* 1997 m. – dok. filmas „Skeveldros“, rež. E. Zubavičius, LRT.
* 1998 m. – dok. filmas „Kęstutis Genys“, rež. Tomas Ribaitis, LRT.
* 1998 m. – dok. filmas „Nemirties dainos“, rež. E. Zubavičius, LRT.
* 1998 m. – dok. filmas „ANBO“, rež. Bronius Talačka, LRT, LR Krašto apsaugos ministerija.
* 1998 m. – dok. filmas „Dainuojanti nežinia“, rež. V. Puplauskis, LRT.
* 1998 m. – dok. filmas „Karas po karo“, rež. E. Zubavičius, LRT.
* 1999 m. – dok. filmas „Klaipėdos etiudai“, rež. V. Puplauskis, LRT.
* 1999 m. – dok. filmas „Kambariai be durų“, rež. E. Zubavičius, Teledokumentika, LR Kultūros ministerija.
* 1999 m. – dok. filmas „Lietuvos sakalai“, rež. Valdas Babaliauskas, LRT.
* 1999 m. – dok. filmas „Tas Žalgiris“, rež. V. Puplauskis, LRT.
* 1999 m. – dok. filmas „Gyvybės medis“, rež. Lilija Kopač, LRT.
* 2000 m. – dok. filmas „Tiesa ir teisingumas“, rež. E. Zubavičius, LRT.
* 2000 m. – dok. filmas „Visagino tema“, rež. V. Puplauskis, LRT.
* 2000 m. – dok. filmas „Mykolas Riomeris“, rež. Bronius Morkevičius, LRT.
* 2001 m. – dok. filmas „Įteisintas blogis“, rež. B. Morkevičius, LRT.
* 2001 m. – dok. filmas „Tu gali“, rež. V. Puplauskis, LRT.
* 2001 m. – dok. filmas „Baltijos sargyboje“, rež. V. Babaliauskas, LRT.
* 2002 m. – dok. filmas „Kernavės archeologai“, rež. Giedrė Aleksandravičiūtė, LRT.
* 2002 m. – dok. filmas „Europos dinozauras“, rež. Vitalija Steponavičiūtė, LRT, Valstybinė lietuvių kalbos komisija.
* 2003 m. – dok. filmas „Gyvybės vardan“, rež. Vidmantas Bačiulis, Saulės kvadratas, LR gydytojų sąjunga.
* 2004 m. – dok. filmas „Paribio postai“ (triptikas – „Paribio rekolekcijos“, „Šiapus ir anapus“, „Šaknų vainikas“), rež. E. Zubavičius, Teledokumentika.
* 2005 m. – dok. filmas „Palieku tau savo vaiką“, rež. L. Kopač, Valstybinis Vilniaus Gaono žydų muziejus.
* 2006 m. – dok. filmas „Atsisveikinimas su karūna“, rež. E. Zubavičius, LRT.
* 2006 m. – dok. filmas „Kryžius be kančios“, rež. E. Zubavičius, Teledokumentika.
* 2007 m. – dok. filmas „Juozo namai“, rež. E. Zubavičius, Teledokumentika.
* 2007 m. – dok. filmas „Vilties etiudas“, rež. L. Kopač, Valstybinis Vilniaus Gaono žydų muziejus.
* 2007 m. – vaidybinis filmas „Rigoletas“, rež. Raimundas Banionis.
* 2008 m. – vaidybinis filmas „Tikrovės pinklėse“, rež. Justinas Lingys, LR Kultūros ministerija.

## Šaltiniai

* Roma Pauraitė-Puplauskienė. *LTV filmai ir jų kūrėjai*, 2009

## Nuorodos

* Algis Liutkevičius. Lietuvių filmų centras